User talk:Kodamkumar

=
=
 * చెరగనిముద్ర(కవిత)*

కోడం కుమారస్వామి ..............

పొలం గట్ల మీద నడుస్తున్నపుడల్లా నాట్లేస్తున్న గుంపు పాటలో అలసిన నీ కష్టాల గోడు చెవుల వినిపిస్తుంది ఇప్పటికీ

తునికి ఆకును కత్తిరించినట్లుగా నీ ఆకలి, ఆశలన్ని మా కోసం ఆవిరి చేసుకున్నట్లు కనిపిస్తూనే ఉన్నావు ఇప్పటికీ

అరిచేతుల్లోకి జారిన వెతల కన్నీళ్లు కనిపించకుండా బీడీల్లో చుట్టి ఏ పేగుదారం కట్టినవో నా కనుగుడ్లె సాక్ష్యం ఇప్పటికీ

ఆడ బతుకు స్వేచ్ఛ చిల్లి గవ్వలోనే ఉందని గవ్వల కోసం ఎడారులలో తీరని ఆకలి దూపకు పేగులను ముడేసుకొని కనిపిస్తావు ఇప్పటికీ

ఆస్పత్రి మంచం మీద ఒంటరిగా మరణగీతం పాడుతూ నీవు, దుఃఖిత తుఫాను నాలో కురుస్తూనే ఇప్పటికీ... కోడం కుమారస్వామి తెలుగు అధ్యాపకులు ఎల్ బి బిఇడి కళాశాల వరంగల్, 506002. Mobile:9848362803.